खेल खेल में (2024 फ़िल्म)
खेल खेल में 2024 की हिन्दी भाषा की कॉमेडी ड्रामा फ़िल्म है। यह मुदस्सर अज़ीज़ द्वारा लिखित और निर्देशित है। यह 2016 की इतालवी फ़िल्म परफेक्ट स्ट्रेंजर्स की रीमेक है। यह फ़िल्म टी-सीरीज़ फ़िल्म्स, वकाऊ फ़िल्म्स और व्हाइट वर्ल्ड प्रोडक्शंस द्वारा निर्मित है। इसमें अक्षय कुमार, एमी विर्क, तापसी पन्नू, वाणी कपूर, फ़रदीन ख़ान, आदित्य सील और प्रज्ञा जायसवाल मुख्य भूमिका में हैं। यह फ़िल्म 15 अगस्त 2024 को जारी हुई।